จอดรถริมถนนหน้าร้าน ไม่ต้องกังวลที่เหลือเฟือเพราะเป็นถนนซอย 

อาหารจานเด่นจะเป็นสปาเกตตี ลองมาหลายจานก็อร่อยทั้นั้น เส้น al dante พอดี รสเข้มข้น คาโบนารา ผัดพริกกระเทียม อร่อยหมด ข้าวจานเดียวก็ใช้ได้แต่ไม่เด่นเท่าเส้นราคาก็จะไม่ถึงร้อย แต่พาสต้าจะร้อยขึ้นไปจนสองร้อยกว่า ปีกไก่ทอดสั่งมากินแล้วห่อเหี่ยวมาก ก็แห้งอร่อยใช้ได้แต่จานนึงมีปีกกลางผ่าครึ่งอยู่ 5 ชิ้น! ขายจานละ 60 จานที่ใส่มาว่าเล็กแล้วยังดูโหรงเหรงเลย ขายแพงขึ้นแต่ปริมาณเหมาะกับหนึ่งจานจะดูดีกว่านี้ คราวหลังเจออย่างนี้จะถ่ายรูปเอาไว้

เค้กก็อร่อยดีแต่ค่อนข้างแพง ชี้นละเกือบร้อยถึงร้อยกว่าๆ ทีเด็ดอยู่ที่พวกเครปชอบมากกว่า เบาๆดี  เครปซอสส้ม เครปไส้กล้วยราดช็อก อร่อย

กาแฟเป็นส่วนที่น่าผิดหวัง เพราะขึ้นชื่อว่าร้านกาแฟแต่กาแฟไม่อร่อย ลาตเต้ร้อนไม่ร้อนเลยสงสัยสตีมนมไม่ได้ที่ ลาตเต้อาร์ตก็ออกมาน่าเกลียดขนาดไม่มียังดีกว่า ไม่ได้เข้าไปมองว่าใช้เครื่องยี่ห้ออะไร 

สถานที่เป็นบ้านที่ดัดแปลงเป็นร้าน จะคับแคบหน่อย มีไม่กี่โต๊ะ ตกแต่งบรรยากาศน่ารักดี แอร์ไม่เย็น ถ้าโต๊ะเต็มต้องไปนั่งโต๊ะเสริมอีกห้องนึงซึ่งโต๊ะ เก้าอี้ บรรยากาศแย่กว่ากันมากๆ

สรุปอาหารอร่อยแต่ราคาแพงยังกะอยู่ในห้าง ร้านอยู่ในซอยลึกราคาน่าจะเป็นมิตรกว่านี้ แต่ราคานี้คนก็เข้าร้านไม่ขาดสายอยู่แล้ว รถจอดหน้าร้านเต็มตลอด. 